по-високи или на същото равнище както цените на дъмпинговия внос (28). По време на целия разглеждан период цените на вноса, който не е предмет на мерките, са били по-ниски от цените на промишлеността на Съюза.
 Таблица 6
 Цени на вноса от Китай, който не предмет на мерки
 2013 г.
 2014 г.
 2015 г.
 РПРП
 Цена на вноса от Китай, за който се прилага нулево мито (EUR/t)
 [2 900 —3 100 ]
 [2 800 —3 000 ]
 [2 300 —2 500 ]
 [1 900 —2 100 ]
 Индекс (2013 г. = 100)
 100
 94
 79
 66
 Източник: базата данни по член 14, параграф 6.
 4. Внос от други трети държави
 (110)
 Таблицата по-долу показва развитието на вноса от трети държави по време на разглеждания период по отношение на обема и пазарния дял, както и средната цена на този внос.
 Таблица 7
 Внос от трети държави, различни от Китай
 2013 г.
 2014 г.
 2015 г.
 РПРП
 Обем на вноса от трети държави (в тонове)
 250
 139
 20
 4
 Индекс (2013 г. = 100)
 100
 56
 8
 2
 Пазарен дял на вноса от трети държави (%)
 1
 1
 0
 0
 Индекс (2013 г. = 100)
 100
 62
 9
 2
 Цена на вноса (EUR/t)
 3 307
 2 931
 Не се прилага
 Не се прилага
 Източник: базата данни по член 14, параграф 6.
 (111)
 По време на РПРП вносът от трети държави е бил на много ниски равнища и практически е преустановен. През 2013 г. той е отбелязал спад от 250 t до практически нулева стойност по време на РПРП. Цените на този внос са били по-високи от цените на вноса от Китай. Те са били под средното равнище на цените на промишлеността на Съюза през 2013 г. и 2014 г. През 2015 г. внесеното количество е било много ниско (9 t), а по време на РПРП е почти нулево. Поради това получените средни цени за тези години не бяха счетени за представителни или значими. Във всеки случай износът от трети държави е бил твърде ограничен, тъй като през целия разглеждан период той е представлявал само 1 % от пазарния дял или по-малко.
 5. Икономическо състояние на промишлеността на Съюза
 (112)
 Съгласно член 3, параграф 5 от основния регламент Комисията разгледа всички относими икономически фактори и показатели, имащи отражение върху състоянието на промишлеността на Съюза.
 (113)
 Както е посочено в съображение 94, настоящата оценка се базира на основната част от производството на Съюза, като са използвани данните, предоставени от оказалите съдействие производители от Съюза.
 6. Производство
 (114)
 Като цяло между 2013 г. и РПРП производството на Съюза се е увеличило с 22 %. То е останало стабилно през периода 2013—2014 г., като се е увеличило с 10 процентни пункта през периода 2014—2015 г. и с още 11 % между 2015 г. и РПРП. Тъй като производствените разходи на продукта, предмет на прегледа, зависят главно от цената на суровината, която е зависима от сезонните промени, не е имало видима корелация между по-високите равнища на производство и общите производствени разходи или цялостната рентабилност на промишлеността на Съюза.
